thecodefatherco/RoDrive huggingface dataset:
Întrebare: Care dintre conducătorii autovehiculelor execută corect depășirea tramvaiului aflat în mers?
Imagine: Imaginea prezintă un autoturism roșu care depășește un tramvai pe stânga, în timp ce tramvaiul circulă, la dreapta sa, pe șine și un motociclist circulă la dreapta amândurora. Toți merg înainte. Mașina depășește pe stânga, aflându-se în continuare pe sensul de mers, neavând loc pentru a putea depăși pe dreapta.
Variante de răspuns:
Ambii conducători
Conducătorul motocicletei
Conducătorul autoturismului
Răspuns corect: Ambii conducători
Explicație: Tramvaiele se depășesc,de regulă,pe partea dreaptă a acestora. Tramvaiele aflate în mers pot fi depășite și pe partea stângă atunci când drumul este cu sens unic sau când între șina din dreapta și marginea trotuarului nu există spațiu suficient pentru efectuarea manevrei. Motocicleta execută corect manevra de depășire a tramvaiului prin partea dreaptă, conform cu regula generală pentru depășirea tramvaielor, detaliată mai sus. Autoturismul roșu execută corect manevra de depășire a tramvaiului prin partea stângă, conform cu excepția de la regula generală care spune că tramvaieleaflate în merspot fi depășite și pe partea stângă atunci când între șina din dreapta și marginea trotuarului nu există spațiu suficient, excepție detaliată mai sus. Presupunând că intersecția este dirijată și depășirea vehiculelor este permisă, ambii conducători ai autovehiculelor execută corect manevra de depășire a tramvaiului.
Întrebare: Este regulamentar să depășiți autobuzul oprit în stație?
Imagine: Imaginea prezintă o situație de trafic urban cu un autobuz staționat pe banda din dreapta, în stație. Șoferul autoturismului intenționează să depășească.
Variante de răspuns:
Da, dacă vă asigurați și semnalizați
Da, numai dacă autobuzul are refugiu pentru pietoni
Nu, până la plecarea autobuzului din stație
Răspuns corect: Da, dacă vă asigurați și semnalizați
Explicație: În situația în care întâlniți un autobuz oprit într-o stație vă este permis să efectuați manevra de depășire a acestuia, însă trebuie să vă asigurați, să semnalizați intenția și să respectați toate regulile privind efectuarea manevrei de depășire. Din punct de vedere al conduitei preventive se recomandă să sporiți atenția deoarece unii pietoni pot traversa strada prin fața autobuzului fără să se asigure. Variantele de răspuns B și C ar fi fost corecte în cazul în care era vorba despre untramvai, însă în acest caz este vorba despre unautobuz.
Întrebare: Cum trebuie să procedați în situația dată, dacă semnalele luminoase și sonore nu funcționează?
Imagine: Imaginea prezintă o trecere la nivel cu calea ferată semnalizată prin indicatorul 'Crucea Sfântului Andrei' și lumini intermitente, ceea ce arată o trecere pe cale ferată fără bariere. Luminile, însă, nu funcționează
Variante de răspuns:
Opriți fără a depăși calea ferată, vă asigurați și vă continuați deplasarea, dacă nu se apropie trenul
Reduceți viteza și vă continuați deplasarea, după ce vă asigurați că nu se apropie trenul
Opriți numai dacă se apropie trenul
Răspuns corect: Opriți fără a depăși calea ferată, vă asigurați și vă continuați deplasarea, dacă nu se apropie trenul
Explicație: În situația dată, dacă semnalele luminoase și sonore nu funcționează, trecerea devine o trecere la nivel cu o cale ferată fără bariere și fără semnalizare luminoasă automată, caz în care aveți obligația de a opri fără a depăși locul unde este instalat indicatorul, vă asigurați că din partea stângă sau din partea dreaptă nu se apropie un vehicul feroviar, după care vă puteți continua deplasarea.
Întrebare: Care este ordinea de trecere prin intersecția prezentată?
Imagine: Această intersecție este reglementată prin indicatoare triunghiulare cu margini roșii 'Cedează trecerea'. Motociclistul vine din stânga și vrea să vireze la stânga. Autoturismul vine din dreapta și vrea să meargă înainte. Autocamionul vine de sus și merge înainte, dar are indicatorul triunghiular cu margini roșii în față.
Variante de răspuns:
Motocicleta, autoturismul, autocamionul
Autocamionul, autoturismul, motocicleta
Autoturismul, motocicleta, autocamionul
Răspuns corect: Autoturismul, motocicleta, autocamionul
Explicație: Intersecția este dirijata cu indicatoare de reglementare de prioritate, autocamionul întâlnește indicatorul „Cedează trecerea” și trebuie să le acorde prioritate de trecere celorlalte două autovehicule. Autoturismul și motocicleta vin de pe drumuri cu prioritate și au prioritate de trecere, însă motocicleta schimbând direcția de mers către stânga trebuie să îi acorde autoturismului prioritate de dreapta, deoarece autoturismul îi vine din partea dreaptă. Ordinea de trecere este următoarea: primul va trece autoturismul, urmat de motocicletă, iar ultimul prin această intersecție va trece autocamionul.
Întrebare: Ce comportament este corect în situația prezentată, dacă vă aflați la volanul autoturismului verde?
Imagine: Imaginea prezintă un polițist care dirijează traficul într-o intersecție. Această intersecție este reglementată prin indicatoare triunghiulare cu margini roșii 'Cedează trecerea'. Motociclistul vine din stânga și merge înainte. Autoturismul vine din dreapta și virează la stânga. Autobuzul vine de sus și merge înainte, dar are indicatorul triunghiular cu margini roșii în față., în timp ce vehiculele din lateral pot circula. Autoturismul albastru se află pe lateral și vrea să meargă înainte. Autoturismul verde se află în fața polițistului și vrea să vireze la dreapta.
Variante de răspuns:
Intrați cu atenție în intersecție și virați numai la stânga
Opriți și nu intrați în intersecție
Aveți voie să virați la dreapta
Răspuns corect: Opriți și nu intrați în intersecție
Explicație: Polițistul rutier execută un semnal cu brațele întinse orizontal, la adresarea acestui semnal trebuie să oprească participanții la trafic a căror direcție inițială de deplasare se intersectează cu brațele polițistului, mai exact vor opri cei care circulă din fața și din spatele polițistului. În această situație, conducând autoturismul verde, aveți obligația de a opri, deoarece direcția dumneavoastră inițială de deplasare se intersectează cu brațul polițistului. Autoturismul albastru își poate continua deplasarea.
Întrebare: Sunteți corespunzător încadrat pentru a folosi prima ieșire de pe autostradă?
Imagine: Imaginea arată un șofer pe banda de urgență de pe o autostradă.
Variante de răspuns:
Da, deoarece circulați pe banda din dreapta
Nu, deoarece veți călca banda continuă
Nu, pentru că circulați pe banda de urgență
Răspuns corect: Nu, pentru că circulați pe banda de urgență
Explicație: Pe autostradă este interzisă circulația, oprirea sau staționarea pe banda de urgență, cu excepția cazurilor justificate. Prin urmare, în situația dată, dorind să părăsiți autostrada, vă este interzis să circulați pe banda de urgență, trebuie să vă încadrați pe prima bandă a autostrăzii iar în apropierea nodului rutier care vă permite ieșirea de pe autostradă vă veți angaja pe banda de decelerare, adică pe banda de reducere a vitezei și de ieșire de pe autostradă.
Întrebare: Conducătorul autocamionului poate pătrunde în intersecție?
Imagine: Imaginea prezintă o intersecție dirijată de un polițist și semnalizată cu indicatoare 'Cedează trecerea'. Brațele întinse lateral indică oprirea pentru vehiculele care vin din fața și din spatele polițistului. Tramvaiul și autoturismul se află înaintea și în spatele polițistului. Autocamionul se află în stânga polițistului și intenționează să vireze la stânga.
Variante de răspuns:
Da
Nu, în intersecție vor pătrunde tramvaiul și autoturismul
Nu, indicatorul „cedează trecerea“ îl obligă să acorde prioritate celorlalte vehicule
Răspuns corect: Da
Explicație: Polițistul rutier execută un semnal cu brațele întinse orizontal, acest semnal semnifică oprire pentru toți participanții la trafic a căror direcție inițială de deplasare se intersectează cu brațele acestuia, mai exact pentru cei care circulă din fața și din spatele polițistului. În situația dată, direcția inițială de deplasare a tramvaiului și a autoturismului se intersectează cu brațele polițistului, fiind obligați să oprească, autocamionul putând să își continue deplasarea, deoarece direcția sa inițială de deplasare nu se intersectează cu brațele polițistului. Prin urmare, la semnalul adresat de polițist își poate continua deplasarea doar autocamionul.
Întrebare: Ce autovehicule pot pătrunde în intersecție?
Imagine: Imaginea arată o intersecție dirijată de un polițist. Brațele întinse lateral indică oprirea pentru vehiculele care vin din fața și din spatele polițistului, iar cele din lateral pot circula. Autoturismul roșu și motociclistul se află în spatele și în fața polițistului. Autocamionul și motocicleta se află la stânga, respectiv la dreapta polițistului
Variante de răspuns:
Troleibuzul și motocicleta
Motocicleta și autocamionul
Troleibuzul
Răspuns corect: Motocicleta și autocamionul
Explicație: Polițistul rutier execută un semnal cu brațele întinse orizontal, la adresarea acestui semnal trebuie să oprească participanții la trafic a căror direcție inițială de deplasare se intersectează cu brațele polițistului, mai exact vor opri cei care circulă din fața și din spatele polițistului. În această situație, din fața și din spatele polițistului circulă troleibuzul și autoturismul, aceștia au obligația să oprească deoarece direcțiile lor inițiale de deplasare se intersectează cu brațele întinse ale polițistului. Prin urmare, în această intersecție pot pătrunde motocicleta și autocamionul.
Întrebare: Care dintre autovehicule pot traversa intersecția din imagine?
Imagine: Imaginea prezintă o intersecție semaforizată cu mai multe benzi de circulație. Vehiculul roșu(vine de jos) vrea să vireze la dreapta, iar celelalte vehicule inteționează să se deplaseze înainte(vin din stânga), conform semnalizării luminoase. Vehiculul roșu are în dreptul său un semafor roșu. Celelalte trei vehicule , adică autocamionul, autobuzul și autoturismul galben au în dreptul lor un semafor verde pentru direcția stânga și un semafor roșu pentru direcția înainte sau la dreapta. Autoturismul galben este încadrat pe banda care îl obligă să vireze la dreapta, deși dorința sa este să meargă înainte.
Variante de răspuns:
Niciunul
Autocamionul și autobuzul
Autoturismul galben și autoturismul roșu
Răspuns corect: Niciunul
Explicație: Intersecția din imagine este dirijată cu semnale luminoase. Autoturismul roșu nu își poate continua deplasarea pe direcția dorită, deoarece întâlnește semnalul roșu al semaforului. De asemenea autobuzul și autocamionul dorind să circule pe direcția înainte trebuie să respecte semnificația semnalului semaforului din partea dreaptă, semnalul acestui semafor fiind roșu, nici aceștia nu își pot continua deplasarea pe direcția dorită. Autoturismul galben dorește să circule pe direcția înainte dar s-a încadrat neregulamentar pe banda pentru virajul către stânga, semaforul care are în funcțiune semnalul de culoare verde permite trecerea vehiculelor care doresc să vireze către stânga. Astfel autoturismul galben nu își poate continua deplasarea pe direcția dorită. Însă autoturismul galben trebuie să elibereze banda de circulație pe care s-a încadrat neregulamentar pentru a permite trecerea vehiculelor care virează către stânga la culoarea verde a semaforului, acesta fiind obligat să vireze către stânga deoarece pe direcția înainte circulația este interzisă. Prin urmare, în această intersecție niciun autovehicul nu își poate continua deplasarea pe direcția dorită (direcția dorită fiind cea indicată de săgețile colorate din imaginea întrebării).
Întrebare: În prima intersecție:
Imagine: Imaginea prezintă o intersecție semnalizată cu indicatorul triunghiular roșu cu săgeată îngroșată în sus intersectată de o linie orizontală neagră ce reprezintă 'Intersecție cu un drum fără prioritate'. 
Variante de răspuns:
Veți ceda trecerea vehiculelor care circulă din dreapta
Aveți prioritate de trecere
Veți ceda trecerea vehiculelor care circulă din stânga
Răspuns corect: Aveți prioritate de trecere
Explicație: În situația dată întâlniți indicatorul “Intersecție cu un drum fără prioritate”, acest indicator vă avertizează că urmează o intersecție cu un drum fără prioritate, intersecție în care veți avea prioritate de trecere. Vehiculele care vin de pe drumul cu care vă intersectați au obligația să vă acorde prioritate de trecere. Indicatoarele care dirijează acest tip de intersecție sunt indicatoarele aflate pe drumurile laterale: ''Oprire'' și/sau ''Cedează trecerea''.
Întrebare: Conducătorul autoturismului roșu s-a angajat corect în depășirea autocamionului?
Imagine: Imaginea arată o situație de trafic în care atât autoturismul roșu cât și autoturismul albastru din spatele său, intenționează să depășească camionul din fața lor. Autoturismul albastru semnalizează intenția de a depăși și se află mai mult pe contrasens decât autoturismul roșu. Autoturismul roșu nu semnalizează intenția de a depăși dar tot vrea să efectueze această manevră. Indicatorul circular cu margini roșii și un camion roșu în stânga și o mașină neagră în stânga, interzice camioanelor să depășească.
Variante de răspuns:
Nu, deoarece nu s-a asigurat și nu a semnalizat intenția de a depăși
Da, deoarece din sens opus nu circulă niciun vehicul
Nu, deoarece încalcă semnificația indicatorului
Răspuns corect: Nu, deoarece nu s-a asigurat și nu a semnalizat intenția de a depăși
Explicație: În situația dată conducătorul autoturismului roșu nu s-a angajat corect în depășirea autocamionului. Legislația rutieră impune anumite obligații pentru conducătorul vehiculului care efectuează manevra de depășire, printre care se numără și obligația de a se asigura că acela care îl urmează sau îl precedănu a semnalizat intenția începerii unei manevre similare, precum și obligația de a semnaliza intenția de efectuare a manevrei. În acest caz autoturismul roșu nu a respectat aceste obligații și a început efectuarea manevrei de depășire chiar dacă autovehiculul albastru din spateera deja angajat regulamentar în depășire. Mai mult de atât, conducătorul autoturismului roșu nu a respectat nici obligația de a semnaliza intenția de efectuare a manevrei de depășire. Indicatorul din imagine nu se adresează conducătorilor de autovehicule din categoria B. Acest indicator interzice conducătorilor deautovehicule de transport marfăsă efectueze manevra de depășire a autovehiculelor, excepție făcând motocicletele fără ataș și mopedele, care pot fi depășite. Prin urmare, în această situație autoturismul roșu nu execută regulamentar manevra de depășire.
Întrebare: Ce semnifică semnalul roșu al semaforului, care funcționează concomitent cu cel galben?
Imagine: Imaginea prezintă o trecere de pietoni semnalizată cu un semafor cu lumina roșie și lumina galbenă aprinse. 
Variante de răspuns:
Semaforul este în regim de avarie
Trecerea unei coloane de vehicule
Oprire
Răspuns corect: Oprire
Explicație: Semnalul de culoare roșie al semaforului interzice trecerea. Însă atunci când semnalul de culoare roșie funcționează concomitent cu cel de culoare galbenă, acesta anunță apariția semnalului de culoare verde. Prin urmare, semnalul roșu al semaforului, care funcționează concomitent cu cel galben, semnifică oprire.
Întrebare: Cum veți proceda corect în intersecția dată?
Imagine: Imaginea prezintă o intersecție semaforizată cu indicatoare 'Drum cu prioritate' și săgeți direcționale. Semaforul verde permite deplasarea înainte, iar semaforul roșu interzice deplasarea la stânga. Șoferul se află pe banda cu o săgeată spre stânga, ce îl obligă să vireze la stânga.
Variante de răspuns:
Respectați indicațiile semnalului luminos, dacă toate semafoarele au aceeași culoare, în același timp
Respectați regulile generale de circulație, dacă semafoarele nu au aceeași culoare
Respectați semnificația semnalului luminos pentru virajul la stânga
Răspuns corect: Respectați semnificația semnalului luminos pentru virajul la stânga
Explicație: În această situație întâlniți două semafoare cu semnale de culori diferite, însă sub fiecare semafor se găsește câte un panou adițional, în acest caz, semnalele semafoarelor se vor respecta de către cei a căror direcție de deplasare se regăsește pe aceste panouri adiționale. Dvs. v-ați încadrat pe banda pentru virajul către stânga, deci doriți să virați către stânga și va trebui să respectați semnificația semnalului semaforului pentru virajul către stânga. Semnalul acestui semafor fiind de culoare roșie, trebuie să opriți și să așteptați apariția semnalului de culoare verde.
Întrebare: În ce ordine vor trece prin intersecție autoturismele la culoarea galbenă intermitentă a semaforului?
Imagine: Această intersecție este reglementată prin indicatoare 'Cedează trecerea' și semafoare. Semafoarele au lumina galbenă intermitentă, pe toate direcțiile. Autoturismul roșu circulă înainte(vine de sus), autoturismul albastru virează la stânga(vine din stânga), iar autoturismul verde merge înainte(vine din dreapta). Autoturismul roșu, pe lânga un semafor menționat anterior, are și indicatorul triunghiular, cu margini roșii, de cedare a trecerii.
Variante de răspuns:
Roșu, verde, albastru
Roșu, albastru, verde
Verde, albastru, roșu
Răspuns corect: Verde, albastru, roșu
Explicație: În intersecția din imagine semafoarele funcționează pe culoarea galbenă intermitentă, situație în care se va respecta semnificația indicatoarelor de reglementare de prioritate. Autoturismul roșu întâlnește indicatorul “Cedează trecerea” și trebuie să acorde prioritate de trecere celorlalte autoturisme. Deci autoturismul albastru și cel verde circulă pe drumul cu prioritate, între acestea se va aplica regula priorității de dreapta. Autoturismul albastru trebuie să îi acorde autoturismului verde prioritate deoarece virând către stânga, autoturismul verde îi vine din partea dreaptă. Ordinea de trecere este următoarea: primul va trece autoturismul verde, urmat de autoturismul albastru, iar ultimul prin această intersecție va trece autoturismul roșu.
Întrebare: Care autoturisme s-au încadrat corect pentru a traversa intersecția prezentată?
Imagine: Imaginea prezintă un sens giratoriu cu mai multe benzi, fiecare având direcții marcate. Vehiculul galben circulă pe banda interioară pentru a ieși la ultima sau penultima ieșire, iar vehiculul roșu virează la dreapta de pe banda exterioară. Autoturismul verde virează la dreapta, tot de pe banda exterioară, cu o ieșire înaintea celui roșu, iar autoturismul albastru virează la dreapta, pe banda exterioară, cu o ieșire după cel roșu. Toate vehiculele sunt în sensul giratoriu și nu se intersectează.
Variante de răspuns:
Toate
Autoturismul verde și cel roşu
Autoturismul albastru și cel galben
Răspuns corect: Toate
Explicație: În intersecția din imagine circulația se desfășoară în sens giratoriu. Legislația rutieră nu stabilește reguli speciale de selectare a benzilor pentru intersecțiile cu sens giratoriu, caz în care se vor respecta regulile generale de selectare a benzilor în intersecții. Prin urmare, toate autoturismele s-au încadrat corespunzător pentru a traversa intersecția prezentată. Dar acestea trebuie să respecte regulile cu privire la semnalizarea schimbării direcției de mers, acordarea priorității la schimbarea benzii de circulație și acordarea priorității la intrarea în sensul giratoriu.
Întrebare: Ce obligații aveți dacă luminile roșii se aprind și se sting alternativ?
Imagine: Imaginea prezintă o trecere la nivel cu calea ferată semnalizată cu 'Crucea Sfântului Andrei' și lumini roșii intermitente.
Variante de răspuns:
Reduceți viteza și, după ce vă asigurați, vă continuați deplasarea
Reduceți viteza și opriți numai în cazul în care se apropie un tren
Opriți fără a depăși indicatorul
Răspuns corect: Opriți fără a depăși indicatorul
Explicație: În situatia dată întâlniți o trecere la nivel cu o cale ferată curentă fără bariere, prevăzută cu semnalizare automată, iar luminile roșii se aprind și se sting alternativ. În acest caz vă este interzisă traversarea și aveți obligația să opriți fără a depăși indicatorul. Așteptați stingerea luminilor de culoare roșie și a semnalului sonor, iar după apariția semnalului intermitent cu lumină de culoare albă cu cadență lentă vă puteți continua deplasarea.
Întrebare: Cum veți proceda la întâlnirea indicatorului alăturat?
Imagine: Indicatorul triunghiular cu margini roșii, 'Cedează trecerea' este însoțit de un panou adițional care indică distanța de 300 m până la intersecția unde se aplică efectul indicatorului.
Variante de răspuns:
Circulați cu atenție, deoarece urmează o intersecție cu cedarea trecerii la 300 m
Reduceți viteza, vă asigurați și cedați trecerea tuturor vehiculelor care circulă pe o distanță de 300 m
Circulați cu atenție, pentru a putea opri în condiții de siguranță, în maximum 300 m
Răspuns corect: Circulați cu atenție, deoarece urmează o intersecție cu cedarea trecerii la 300 m
Explicație: Indicatorul “Cedează trecerea”, însoțit de panoul adițional „Distanța între indicator și începutul locului periculos” care indică “300 m”, vă informează că peste 300 de metri urmează o intersecție în care veți întâlni indicatorul “Cedează trecerea”. Prin urmare, la întâlnirea acestor indicatoare trebuie să circulați cu atenție deoarece urmează o intersecție cu cedarea trecerii la 300 de metri.
Întrebare: Puteți efectua depășirea camionului?
Imagine: Perspectiva unui șofer asupra unui drum cu două benzi. În fața lui se află un camion. Este prezent indicatorul circular cu simbolurile unui camion roșu și al unui autoturism negru, ce semnifică 'Depășirea interzisă pentru camioane'. Șoferul intenționează să depășească camionul. Nu vine trafic de pe contrasens.
Variante de răspuns:
Nu, deoarece nu aveți vizibilitate suficientă
Da, deoarece interzicerea depășirii se referă numai la autovehiculele destinate transportului de marfă
Nu, deoarece indicatorul interzice depășirea autovehiculelor
Răspuns corect: Da, deoarece interzicerea depășirii se referă numai la autovehiculele destinate transportului de marfă
Explicație: Manevra de depășire este interzisă în locurile cu vizibilitate sub 50 de metri, dar în situația din imagine vizibilitatea este bună, peste 50 de metri. În această situație intenționați să depășiți autocamionul din fața dvs. și întâlniți indicatorul „Depășirea interzisă autovehiculelor destinate transportului de mărfuri”. Acest indicator interzice conducătorilor de autovehicule de transport marfă să efectueze manevra de depășire a autovehiculelor, excepție făcând motocicletele fără ataș și mopedele, care pot fi depășite. Având în vedere că dvs. conduceți un autovehicul din categoria B indicatorul nu vi se adresează și vă puteți continua manevra de depășire a autocamionului. Indicatorul „Depășirea interzisă autovehiculelor destinate transportului de mărfuri” nu vi se adresează. Vedeți explicația de la varianta B de răspuns.
Întrebare: Ce informație oferă indicatorul?
Imagine: Panoul albastru indică direcțiile către Constanța (E60) și Slobozia. Pe lânga forma localității Slobozia este o săgeată care se bifurcă, primul capăt trecând prin Slobozia și al doilea, care înconjoară partea din dreapta și se termină în partea de sus a localității, pentru a sugera un alt traseu, de ocolire.
Variante de răspuns:
Indică un traseu de drum deschis traficului internațional
Interzice accesul autoturismelor în oraș și indică traseul de urmat pentru ocolirea acestuia
Indică traseul de ocolire a localității
Răspuns corect: Indică traseul de ocolire a localității
Explicație: Indicatorul din imagine se numește “Presemnalizarea traseului de evitare a localității”. Conducătorul auto va întâlni acest indicator la 100-200 metri de intersecția cu drumul de ocolire a localității, indicatorul marcând ruta ce permite evitarea localității. Pe indicator mai pot fi scrise și alte trasee, spre alte localități importante.